Sabaton

Sabaton er et heavy metal-band fra Sverige dannet i 1999. 
Bandets tekster er inspirert av forskjellige historiske slag, personer og elementer fra især første og andre verdenskrig, men også om andre konflikter og perioder, som Sveriges stormaktstid mellom 1611 og 1719. Bandnavnet er også inspirert av det militære, da «Sabaton» er det engelske ordet for den del av rustningen som beskytter foten.

Sabaton turnerer flittig, men driver også en årlig musikkfestival i Falun i august kalt «Sabaton Open Air», samt et årlig cruisetokt i november kjent som «Sabaton Cruise». Siden 12. mai 2015 har Sabaton også hatt sin egen digitale radiostasjon i samarbeid med Radio Bandit, som spiller Sabaton-sanger samt låter fra band som har spilt på Sabaton Open Air.

1. september 2019 havnet bandet i en alvorlig bilulykke etter innspilling av en musikkvideo i Tunisia, der alle bandmedlemmene havnet på sykehus uten at noen ble alvorlig skadet.

Biografi

Tidligere karriere 
Sabaton ble dannet i 1999. Deres første sanger ble spilt inn i Abyss studio, som er eid av Peter Tägtgren. De ble kontaktet av en rekke plateselskaper etter dette. Bandet valgte å signere hos det italienske plateselskapet Underground Symphony. Promo-CD-en  Fist for Fight inneholdt sanger fra to demoer, som hadde blitt tatt opp i mellom 1999 og 2000. Målet var å promotere senere utgivelser.

I 2002 spilte bandet inn en ny CD med navnet Metalizer. Det var meningen at denne CD-en skulle bli utgitt på Underground Symphony som deres debutalbum, men etter to år med venting, hvor bandet hadde opptrådt flere steder i Sverige, ble albumet lagt på is.

Metalizer ble til slutt utgitt den 16. mars 2007 av Black Lodge Records.

Primo Victoria  
Bandet kom ut med et nytt album med navnet Primo Victoria og begynte å forhandle med andre internasjonale plateselskaper. De valgte å signere med metal-datterselskapet til Sound Polution, kalt Black Logde. De fikk et nytt medlem i bandet, Daniel Myhr hadde blitt hentet inn for å ta over som keyboardspiller, en rolle som Joakim Brodén hadde i tillegg til å være vokalist.

Attero Dominatus 
Deres tredje album ble gitt tittelen Attero Dominatus, og krigstemaet fra Primo Victoria fortsetter med sanger som «Back in Control» (som fokuserte på det britiske angrepet på Falklandsøyene for å ta dem tilbake), «Attero Dominatus» (det russiske angrepet på Berlin som avsluttet Andre verdenskrig i vesten) og «Angels Calling» (som handler om skyttegravskrigene under Første verdenskrig), og ble utgitt den 28. juli 2006.

Metalizer 
Den 16. mars 2007 ble albumet Metalizer utgitt som en dobbel disk sammen med Fist for Fight, sammen med sangen «Birds of War», som ikke hadde blitt lansert tidligere.

The Art of War 
Albumet The Art of War ble gitt ut i mai 2008. Albumet er tungt inspirert fra Kunsten å krige av Sun Zi. Bandet bestemte seg for dette på grunn av at det var 2000 år siden boken ble skrevet. Albumet inneholdt singlene «Cliffs of Gallipoli» og «Ghost Division».

Carolus Rex 
Den 31. mars 2012 ble Sabaton delt opp. Gitaristen Oksar Montelius og Rikard Sundén, trommeren Daniel Mulback og keyboardspiller Daniel Mÿhr forlot bandet, mens Joakim Brodén og Pär Sundström ble igjen. På bandets kommende turne ble Chris Rörland og Thobbe Englund gitarister og Robban Bäck skulle spille trommer. Bandet fant ingen til å spille keyboard og valgte å bruke digitale opptak av instrumentet på turneen.

Ikke lenge etter, den 4. april 2012, ble låten «Carolus Rex» gitt ut som singel. Sangen delte det samme navnet som det kommende albumet og ble gitt ut på både engelsk og svensk. Bandent annonserte samtidig at de skulle på en verdensturné med navnet «The Swedish Empire Tour». 

Carolus Rex ble utgitt den 22. mai 2012 i USA og Sverige og den 25. mai 2012 i resten av Europa. Albumet ble laget på både svensk og engelsk. 

De tidligere medlemmene av bandet lagde bandet Civil War sammen med Patrik Johansson og bassist Stefan Eriksson. 

I november 2012  forlot trommeren Robban Bäck bandet, siden han skulle bli far. Snowy Shaw erstatet ham som trommer i denne perioden. Senere, i november 2013, forlot Robban Bäck bandet igjen, denne gangen ble han erstattet av Hannes Van Dahl fra bandet Evergrey.

Heroes 
I januar 2014 annonserte bandet coveret til deres nye album ''Heroes'', som skulle bli gitt ut den 16. mai 2014. Albumet ble en stor hit og ble #1 på den svenske albumlisten.

The Last Stand 
Sabaton annonserte den 3. mai 2016 at deres åttende album ville bli gitt ut den 19. august 2016.

Bismarck 
Den 22. april 2019 slapp bandet ut singelen «Bismarck», som omhandler slagskipet «Bismarck» fra andre verdenskrig. Dette var en sang bandet hadde fått mange forespørsler om å lage, men de fant aldri et album hvor de kunne gi ut sangen. Så de bestemte seg for å gi den ut som singel som en gave til fansen, som takk for 20 år med støtte. Sangen hadde blitt skrevet et år tidligere. Utgivelsen fikk også en egen musikkvideo. Scenene med krigsskip i denne videoen ble laget av spillutgiveren Wargaming.net og World of Warships.

The Great War 
Den 2. april 2019 annonserte bandet at deres niende album ville bli gitt ut den 19. juli 2019, og at sangene på denne platen skulle omhandle historier fra første verdenskrig.

The War to End All Wars 
Den 4. mars 2022 slapp Sabaton albumet The War to End All Wars, deres tiende album. Det fungerer som en oppfølger til "The Great War", og også dette albumet omhandler første verdenskrig. Bladet Metal Hammer foretok en avstemning blant sine lesere om det beste metal-albumet sluppet i de første seks månedene i 2022, en avstemning som The War to End All Wars vant.

Bandmedlemmer

Fredag 30. mars 2012 annonserte Sabaton at bandet skulle gå hver sin vei, Joakim Brodén og bassisten Pär Sundström skulle fortsette med Sabaton. 

Den 2. april 2012 annonserte bandet at de hadde funnet nye medlemmer: Christ Rorland som gitarist, Thobbe Englund som gitarist og Robban Bäck på trommer. De hadde ennå ikke funnet noen som kunne spille keyboard. 

De tidligere medlemmene av Sabaton ble med i et nytt band med navnet «Civil War», sammen med vokalist Patrik Johansson og bassist Stefan Erikson.

Nåværende medlemmer
Joakim Brodén – Vokal og keyboards (1999–)
Pär Sundström – Bass og bakgrunnsvokal (1999–)
Chris Rörland – Gitar og bakgrunnsvokal (2012–)
Tommy Johansson – Gitar og bakgrunnsvokal (2016–)
Hannes van Dahl - Trommer (2013–)

Tidligere medlemmer
 Oskar Montelius – Gitar (1999–2012)
 Rickard Sundén – Gitar (1999–2012)
 Thobbe Englund – Gitar (2012–2016)
 Daniel Mÿhr – Keyboards (2005–2012)
 Richard Larsson – Trommer (1999–2001)
 Daniel Mullback – Trommer (2001–2012)
 Robban Bäck – Trommer (2012–2013)

Tidslinje

OBS: Carolus Rex (2012) ble innspilt med de gamle medlemmene og utgitt etter at de forlot bandet.

Diskografi

Studioalbum
 Fist for Fight (2000)
 Primo Victoria (2005)
 Attero Dominatus (2006)
 Metalizer (2007)
 The Art of War (2008)
 Coat of Arms  (2010)
 Carolus Rex (2012)
 Heroes (2014)
 The Last Stand (2016)
 The Great War (2019)
 The War to End All Wars  (2022)

EP
 Weapons of The Modern Age EP Digipak (2022)

Samlealbum
 Metalus Hammerus Rex (2012)

Live-DVD
 Swedish Empire Live (2013)

Livealbum
 World War Live: Battle of the Baltic Sea (2011)

Singler
 «Masters of the World» (2007)
 «Cliffs Of Gallipoli» (2008)
 «Coat of Arms» (2010)
 «Screaming Eagles» (2010)
 «Carolus Rex» (2012)
 «The Lion From the North / Lejonet Från Norden» (2012)
 «40:1» (2013)
 «To Hell and Back» (2014)
 «Resist and Bite» (2014)
 «The Lost Battalion» (2016)
 «Blood Of Bannockburn» (2016)
 «Shiroyama» (2016)
 «Bismarck» (2019)
 «Fields of Verdun» (2019)
 «The Red Baron» (2019)
 «Great War» (2019)
 «Angels Calling» (2020)
 «Livgardet» (2021)
 «The Royal Guard» (2021)
 «Defence of Moscow» (2021)
 «Metal Trilogy» (2021)
 «Christmas Truce» (2021)

Musikkvideoer
 «Cliffs Of Gallipoli» (2008)
 «Coat of Arms» (2010)
 «Screaming Eagles» (2010)
 «Uprising» (2010)
 «To Hell And Back» (2014)
 «Bismarck» (2019)
 «Fields of Verdun» (2019)
 «Great War» (2019)
 «82nd All The Way» (2019)
 «Seven Pillars Of Wisdom» (2020)
 «Livgardet» (2021)
 «The Royal Guard» (2021)
 «Defence of Moscow» (2021)
 «Steel Commanders» (2021)
 «Christmas Truce» (2021)
 «Father» (2022)

Referanser

Eksterne lenker 
 
 
  Black Lodge plateselskap
  Offisiell polsk fanklubb
  https://web.archive.org/web/20160610162837/http://www.sabaton.net/first-single-tracklist-last-stand-revealed/
  https://www.youtube.com/watch?v=HCZP1-JsD0M

Svenske heavy metal-band
Band etablert i 1999